
GRAD ZAGREB
GRADSKA ČETVRT NOVI ZAGREB – ISTOK
MJESNI ODBOR „VELIKO POLJE“
Vijeće Mjesnog odbora „Veliko Polje“

URBROJ: 251-13-11-9-22-3
Zagreb, 14. prosinca 2022.

Z A P I S N I K


s 19. (devetnaeste) sjednice Vijeća Mjesnog odbora Veliko Polje, održane 14. prosinca 2022., u prostoru Mjesne samouprave, Velikopoljska ulica 9g, s početkom u 19.35 sati.

	Nazočni članovi Vijeća: Marsela Alić, Vanja Rodić, Milenko Arapović, Marko Jukić

              Predsjedava : Marsela Alić, predsjednica Vijeća
              Zapisnik vodi : Marsela Alić, predsjednica Vijeća

              Predsjednica VMO, gđa Marsela Alić konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora Veliko Polje s početkom u 19.15 sati. 


             USVAJANJE ZAPISNIKA

            Vijeće Mjesnog odbora Veliko Polje tekst zapisnika s 18. sjednice VMO Veliko Polje usvaja (4 ˝ZA“).


DODAVANJE TOČAKA DNEVNOM REDU

Vijećnik Vanja Rodić predlaže dodatnu točku Postavljanje vertikalnog reflektirajućeg znaka za usporivač prometa kod rotora u Velikopoljskoj ulici na sjevernoj strani – zaključak, donosi se. 
          
            USVAJANJE DNEVNOG REDA

Vijeće Mjesnog odbora Veliko Polje usvojilo je Dnevni red (4 „ZA“). 






DNEVNI RED:


1. Postavljanje znaka zabrane odlaganja otpada na česticu 1524/4 i blokiranje
prolaska automobila preko te čestice – zaključak, donosi se
2. Postavljanje vertikalnog reflektirajućeg znaka za usporivač prometa kod rotora u Velikopoljskoj ulici na sjevernoj strani – zaključak, donosi se. 
3. Pitanja, prijedlozi i obavijesti.


Ad 1. Postavljanje znaka zabrane odlaganja otpada na česticu 1524/4 i blokiranje prolaska automobila preko te čestice – zaključak, donosi se

U raspravi sudjeluju: Marsela Alić, Vanja Rodić, Milenko Arapović i Marko Jukić 

Marsela Alić smatra da je potrebno zaustaviti ilegalno odlaganje smeća na rubu naselja kod rotora te predlaže postavljanje znaka zabrane odlaganja otpada i neku vrstu rampe za koju bi postojao ključ koji bi se dao na korištenje vlasnicima čestica iza te rampe ako ih vlasnici žele obrađivati. Navodi da bi se time zapriječio nekadašnji poljski put koji više ne vodi nikamo, zarastao je i građani ga ne koriste kao put. Čestica 1524/4 pripada Gradu Zagreba. Trenutno je javno dobro u vlasništvu Grada Zagreba. 

Marko Jukić smatra da nije uredu zabraniti prolaz do parcela ni na koji način niti donositi zaključak prema kojem bi vlasnici do svojih parcela morali ići preko privatnih parcela niti da vlasnici moraju prolaziti dulji put do svojih parcela. Također smatra da nije važno koja je vrsta puta u pitanju i je li u funkciji ili ne. Protiv je zagrađivanja puteva. Treba doći redar koji nadgleda česticu, piše kazne i ulazi u trag osobama. Slaže se s postavljanje videonadzora.

Milenko Arapović smatra da je smiješno stavljati znak za zabranu odlaganja otpada jer svi znaju da ne smiju bacati otpad. Tvrdi da je HAC kupio čestice oko predmetne čestice, ali ih još ne koriste. Otpad je ruglo na ulazu u naselju te je pokušavao u prethodnom mandatu to riješiti. Predlaže postavljanje videonadzora. Smatra da će netko ubrzo srušiti rampu i da to nema smisla. 

Vanja Rodić smatra da je potrebno tražiti sve što je moguće da bi se spriječilo odlaganje otpada i spriječilo pristup automobilima jer ondje nema cestovnog prometa i da se nikoga ne bi zagradilo kad bi se postavila rampa i omogućilo vlasnicima pristup. Tvrdi da vlasnici imaju i drugi način dolaska do svojih čestica. 


ZAKLJUČAK

Postavljanje znaka zabrane za odlaganje otpada i videonadzora na česticu na česticu 1524/4

Vijeće Mjesnog odbora Veliko Polje usvaja ( 4 „ZA“ )


Ad 2. Postavljanje vertikalnog reflektirajućeg znaka na prvom usporivaču prometa kod rotora u Velikopoljskoj ulici na sjevernoj strani, u smjeru vozila – zaključak, donosi se. 

U raspravi sudjeluju: Marsela Alić, Vanja Rodić, Milenko Arapović i Marko Jukić 

ZAKLJUČAK

Postavljanje vertikalnog reflektirajućeg znaka na prvom usporivaču prometa kod rotora u Velikopoljskoj ulici na sjevernoj strani, u smjeru vozila – zaključak, donosi se. 

Vijeće Mjesnog odbora Veliko Polje usvaja ( 4 „ZA“ )


Ad 3. Pitanja, prijedlozi i obavijesti

Vijećnik Milenko Arapović predlaže točku za iduću sjednicu – postavljanje stupića između nadvožnjaka i dječjeg igrališta, gdje su se nekada i nalazili jer se automobilima dovozi smeće i odlaže ispod nadvožnjaka preko Avenije Većeslava Holjevca. Mogu se postaviti stupići ili teže zapreke kao što je New Jersey. Marko Jukić predlaže videonadzor. Marsela Alić kaže da se mogu staviti zapreke kroz koje biciklisti i pješaci mogu prolaziti do autobusne stanice.

S obzirom na to da više nije bilo pitanja i prijedloga, predsjednica Vijeća zaključuje sjednicu u 19.59 sati.    
  


Zapisnik vodila:
Marsela Alić

